pythainlp/thai-wiki-dataset-v4 huggingface dataset:
ไพโรจน์ ทานธรรม

พลตำรวจโท ไพโรจน์ ทานธรรม (เกิด 11 กุมภาพันธ์ พ.ศ. 2506) อดีตผู้ทรงคุณวุฒิพิเศษสำนักงานตำรวจแห่งชาติ อดีตรองผู้บัญชาการตำรวจตระเวนชายแดน อดีตผู้บังคับการตำรวจตระเวนชายแดนภาค 4 และอดีตผู้บังคับหน่วยเฉพาะกิจสงขลา เขาเป็นหนึ่งในผู้บัญชาการตำรวจตระเวนชายแดนระดับสูง ซึ่งมาตรวจดูสถานที่ด้วยตนเองในคดีสำคัญ จากเหตุการณ์ความไม่สงบในชายแดนภาคใต้ของประเทศไทย
ประวัติ.
ไพโรจน์ ทานธรรม เคยดำรงตำแหน่งผู้บังคับกองร้อยตำรวจตระเวนชายแดนที่ 436 อำเภอเมืองสตูล จังหวัดสตูล ตั้งแต่เดือนตุลาคม พ.ศ. 2538 ถึงเดือนกุมภาพันธ์ พ.ศ. 2545 ตลอดจนเคยดำรงตำแหน่งผู้บังคับการตำรวจตระเวนชายแดนภาค 2
และวันที่ 3 ตุลาคม พ.ศ. 2561 ได้มีพิธีมอบหน้าที่การบังคับบัญชาตำแหน่งผู้บังคับการตำรวจตระเวนชายแดนภาค 4 ระหว่างพลตำรวจตรี สมเกียรติ เนื้อทอง กับไพโรจน์ ทานธรรม
เดือนมกราคม พ.ศ. 2562 ไพโรจน์ ทานธรรม ได้เปิดเผยการปฏิบัติการของเจ้าหน้าที่แก่สื่อข่าว ในการคุมตัวผู้ต้องสงสัยจากกรณีคนร้ายฆ่าแขวนคอครู ที่อำเภอสะบ้าย้อย จังหวัดสงขลา เพื่อชิงรถไปก่อเหตุคาร์บอมบ์บริเวณหน้าหน่วยเฉพาะกิจสงขลา ที่อำเภอเทพา โดยเจ้าหน้าที่ได้ขยายผลจากการซักถามผู้ต้องสงสัย และสามารถยึดวัตถุประกอบระเบิดได้เป็นจำนวนมาก ซึ่งต่อมา เขาได้เดินทางเข้าเยี่ยมอาการเจ้าหน้าที่ตำรวจตระเวนชายแดนที่ได้รับบาดเจ็บจากเหตุระเบิด
ในเดือนเดียวกันนี้ เขาได้เข้าร่วมพิธีศพผู้บังคับหมู่ หน่วยเฉพาะกิจตำรวจตระเวนชายแดนที่ 44 ซึ่งเสียชีวิตระหว่างปฏิบัติหน้าที่ จากการถูกคนร้ายดักซุ่มยิงด้วยอาวุธสงคราม
จากนั้น ในเดือนเมษายน ของปีเดียวกัน เขาได้ร่วมตรวจเยี่ยมกำลังพลที่ปฏิบัติงานในสังกัดหน่วยเฉพาะกิจตำรวจตระเวนชายแดนที่ 44 ในอำเภอธารโต จังหวัดยะลา รวมถึงมีการมอบเงินช่วยเหลือทายาทตำรวจ 2 นาย ซึ่งถูกผู้ก่อความไม่สงบลอบยิงเสียชีวิต ขณะประกอบพิธีละหมาดในมัสยิด
กิจกรรมเพื่อสังคม.
วันที่ 25 พฤษภาคม พ.ศ. 2561 พลตำรวจตรี ไพโรจน์ ทานธรรม เมื่อครั้งที่ดำรงตำแหน่งผู้บังคับการตำรวจตระเวนชายแดนภาค 2 ได้เข้าร่วมกิจกรรมทำความสะอาดครั้งใหญ่ (Big Cleaning Day) หลังเกิดเหตุวาตภัย ที่อำเภอเมืองขอนแก่น จังหวัดขอนแก่น
ผู้ถูกกำหนดให้รอดชีวิต

ผู้ถูกกำหนดให้รอดชีวิต  เป็นบุคคลในลำดับการสืบทอดตำแหน่งประธานาธิบดีสหรัฐ มักเป็นรัฐมนตรีในคณะรัฐมนตรีสหรัฐ ซึ่งจะถูกจัดให้อยู่ในพื้นที่ห่างไกล ปลอดภัย และไม่เปิดเผย หากประธานาธิบดี, รองประธานาธิบดี, และเจ้าหน้าที่อื่น ๆ ในลำดับการสืบทอดตำแหน่งได้รวมตัวกันในสถานที่เดียว เช่น งานแถลงนโยบายประจำปีต่อรัฐสภา และวันเข้ารับตำแหน่งประธานาธิบดีสหรัฐ ซึ่งมีจุดประสงค์เพื่อรับประกันความต่อเนื่องของรัฐบาลในกรณีเกิดเหตุร้ายที่มีการสังหารประธานาธิบดี และเจ้าหน้าที่หลายคนในลำดับการสืบทอดตำแหน่งประธานาธิบดี เช่น เหตุกราดยิง, การวางระเบิด หรือภัยพิบัติทางธรรมชาติ หากเหตุการณ์ดังกล่าวเกิดขึ้น เจ้าหน้าในลำดับการสืบทอดที่ถูกเลือก จะกลายเป็นรักษาการแทนประธานาธิบดีสหรัฐ ตามรัฐบัญญัติการสืบทอดประธานาธิบดี
เฉพาะรัฐมนตรีที่มีคุณสมบัติเพียงพอที่จะสืบทอดตำแหน่งประธานาธิบดีเท่านั้น (เช่น เป็นพลเมืองสหรัฐโดยกำเนิด อายุ 35 ปี ซึ่งอาศัยอยู่ในสหรัฐอย่างน้อย 14 ปี) ที่สามารถถูกเลือกให้รับหน้าที่ตามที่ได้รับมอบหมาย โดยผู้ถูกกำหนดให้รอดชีวิตจะได้รับการรักษาความปลอดภัยเทียบเท่าประธานาธิบดี และมีการจัดรถรับส่งตลอดระยะเวลาของงาน
อาณาจักรตะก้อง

อาณาจักรตะก้อง  เป็นนครรัฐของชาวปยูที่ดำรงอยู่ในคริสต์สหัสวรรษที่ 1 ใน ค.ศ. 1832 นครรัฐกึ่งตำนานแห่งนี้ได้รับการกล่าวถึงว่าเป็นอาณาจักรแห่งแรกของสถาบันพระมหากษัตริย์พม่าโดย "มหาราชวงศ์ ฉบับหอแก้ว" ซึ่งเป็นพระราชพงศาวดารของราชวงศ์โก้นบอง พระราชพงศาวดารดังกล่าวยังระบุเพิ่มเชื่อว่า "อาณาจักร" แห่งนี้ได้รับสถาปนาโดยพระเจ้าอภิราชาแห่งศากยวงศ์ของพระพุทธเจ้าเมื่อ 850 ปีก่อนคริสต์ศักราช
หลักฐานทางโบราณคดีระบุถึงวัฒนธรรมยุคหินใหม่และยุคสำริดที่มีอยู่ในตะก้อง และนครรัฐอื่น ๆ ที่ก่อตั้งโดยชาวปยู ในช่วงต้นคริสต์ศักราช นอกจากนี้พงศาวดารยังกล่าวถึงกลุ่มการต่อสู้และการอพยพหลายครั้งบริเวณตะก้องและนครรัฐอื่น ๆ ของชาวปยูในช่วงคริสต์สหัสวรรษแรก นครรัฐเหล่านี้กลายเป็นส่วนหนึ่งของอาณาจักรพุกามกลางคริสต์ทศวรรษที่ 1050
ยัน-ฟีเทอ อาร์พ

ยัน-ฟีเทอ อาร์พ (เกิด 6 กุมภาพันธ์ ค.ศ. 2000) เป็นนักฟุตบอลชาวเยอรมัน ปัจจุบันลงเล่นตำแหน่งกองหน้าให้กับโอเดนเซ สโมสรในเดนิชซูเปอร์ลีกาและเคยเป็นตัวแทนให้กับทีมชาติเยอรมนีรุ่นเยาวชน
สโมสรอาชีพ.
ฮัมบัวร์เกอร์ เอ็สเฟา.
อาร์พ ลงเล่นนัดแรกให้กับฮัมบัวร์เกอร์ เอ็สเฟา ในดาร์บี้ภาคเหนือ นัดที่พบกับแวร์เดอร์เบรเมิน เขาลงเล่นเป็นตัวสำรองในนาทีที่ 89 แทนที่ บ็อบบี วูด ทำให้อาร์พกลายเป็นผู้เล่นคนแรกในบุนเดิสลีกาที่เกิดในคริสต์ทศวรรษ 2000
ในวันที่ 28 ตุลาคม ค.ศ. 2017 อาร์พทำประตูแรกในลีก ในนัดที่พบกับแฮร์ทา เบเอ็สเซ ทำให้เขากลายเป็นผู้เล่นคนแรกในบุนเดิสลีกาที่เกิดในคริสต์ทศวรรษ 2000 ที่สามารถทำประตูได้
ไบเอิร์นมิวนิก.
ในวันที่ 7 กุมภาพันธ์ ค.ศ. 2019 มีการรายงานว่า อาร์พจะเข้าร่วมกับไบเอิร์นมิวนิกในช่วงต้นฤดูกาล 2019–20 หรือ 2020–21
ทีมชาติ.
อาร์พเคยเป็นส่วนหนึ่งของทีมชาติเยอรมนีรุ่นอายุไม่เกิน 17 ปี โดยเขาทำ 7 ประตูในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี เมื่อ ค.ศ. 2017 ต่อมาในปีเดียวกันนั้น เขาได้ลงเล่นในฟุตบอลโลกเยาวชนอายุไม่เกิน 17 ปี ซึ่งเขาทำ 5 ประตูในรายการนั้น
 "ณ วันที่ 19 พฤษภาคม ค.ศ. 2019"
รักษาการแทนประธานาธิบดีสหรัฐ

รักษาการแทนประธานาธิบดีสหรัฐ  เป็นบุคคลที่ใช้อำนาจและหน้าที่ของประธานาธิบดีสหรัฐโดยถูกกฎหมายแม้ว่าบุคคลนั้นจะไม่ดำรงตำแหน่งของตนเอง เป็นคำสั่งที่ตั้งขึ้นซึ่งเจ้าหน้าที่ของรัฐบาลกลางสหรัฐอาจถูกเรียกให้รับตำแหน่ง เมื่อประธานาธิบดีไม่อาจปฏิบัติหน้าที่ได้ ตาย ลาออก หรือถูกถอดจากตำแหน่ง (โดยการฟ้องให้ขับออกจากตำแหน่ง จากสภาผู้แทนราษฎร และวุฒิสภาวินิจฉัยว่ามีความผิด) ในระหว่างดำรงตำแหน่งสี่ปี หรือว่าที่ประธานาธิบดีสหรัฐยังไม่ได้รับการเลือกก่อนวันเข้ารับตำแหน่ง หรือไม่ผ่านการคัดเลือกภายในวันดังกล่าว
การสืบทอดตำแหน่งประธานาธิบดีมีการอ้างถึงหลายครั้งในรัฐธรรมนูญสหรัฐ – เช่นเดียวกับการแก้ไขที่ยี่สิบ และการแก้ไขยี่สิบห้า รองประธานเป็นผู้ดำรงตำแหน่งเพียงคนเดียวที่มีชื่อในรัฐธรรมนูญในฐานะผู้สืบทอดตำแหน่งประธานาธิบดี รัฐธรรมนูญหมวด 2 อนุญาตให้รัฐสภากำหนดให้ผู้มีตำแหน่งในสำนักงานของรัฐบาลกลางสามารถดำรงตำแหน่งประธานาธิบดี ในกรณีที่รองประธานาธิบดีไม่อาจปฏิบัติหน้าที่ได้ รัฐบัญญัติการสืบทอดประธานาธิบดีฉบับปัจจุบันประกาศใช้เมื่อปี 1947 และแก้ไขครั้งล่าสุดในปี 2006 ลำดับการสืบทอดมีดังต่อไปนี้: รองประธาน, ประธานสภาผู้แทนราษฎรสหรัฐ, ประธานชั่วคราววุฒิสภาสหรัฐ จากนั้นเป็นหัวหน้ากระทรวงบริหารกลางสหรัฐซึ่งเป็นคณะรัฐมนตรีของประธานาธิบดี โดยเริ่มจากรัฐมนตรีว่าการกระทรวงการต่างประเทศ
หากประธานาธิบดีตาย ลาออก หรือถูกถอดจากตำแหน่ง รองประธานาธิบดีจะกลายเป็นประธานาธิบดีโดยอัตโนมัติ ในทำนองเดียวกัน หากว่าที่ประธานาธิบดีตายในช่วงเปลี่ยนผ่านหรือปฏิเสธตำแหน่ง ว่าที่รองประธานาธิบดีจะกลายเป็นประธานาธิบดีในวันเข้ารับตำแหน่งแทน อีกทั้งรองประธานาธิบดียังสามารถเป็นรักษาการแทนได้ หากประธานาธิบดีไร้ความสามารถ อย่างไรก็ตามหากตำแหน่งประธานาธิบดีและรองประธานาธิบดีทั้งคู่ว่างลง ผู้สืบทอดตำแหน่งตามกฎหมายจะไม่กลายเป็นประธานาธิบดี แต่จะทำหน้าที่ในฐานะประธานาธิบดีเท่านั้น 
จนถึงปัจจุบัน มีรองประธานาธิบดีจำนวน 3 คน ได้แก่ จอร์จ เอช. ดับเบิลยู. บุช , ดิก ชีนีย์ และ กมลา แฮร์ริส ที่เคยทำหน้าที่รักษาการแทนประธานาธิบดี ไม่มีใครที่อยู่ในลำดับการสืบทอดต่ำกว่านั้นเคยได้รับหน้าที่รักษาการแทน
สูตรรักนักการโรงแรม

สูตรรักนักการโรงแรม  เป็นซีรีส์วัยรุ่นที่มีนักแสดงนำทั้งห้าคนคือ บาส สุรเดช, เต้ ดาวิชญ์, ตี๋ ธนพล, คิมม่อน วโรดม, คอปเตอร์ ภานุวัฒน์ กลับมารวมตัวแสดงร่วมกันอีกครั้ง หลังแจ้งเกิดจากซีรีส์เรื่องเดือนเกี้ยวเดือน (2Moons the series) ผลิตโดย บริษัท บีอีซีไอ คอร์ปอเรชั่น จำกัด และ บริษัท ณวลาร์ท นิมิต จำกัด กำกับโดย ศฐาณพงศ์ ลิ้มวงษ์ทอง
การคัดเลือกนักแสดง.
ผู้สร้างเปิดคัดเลือกนักแสดงเพื่อร่วมเล่นซีรีส์เรื่อง Hotel Stars ร่วมกับกลุ่มศิลปิน SBFIVE ในวันที่ 2 พฤษภาคม 2562 ณ อาคารมาลีนนท์ (ช่อง3) ถนนพระรามสี่ กรุงเทพฯ เพื่อคัดเลือกผู้เข้ารอบแรก 20 คน และวันที่ 7 พฤษภาคม 2562 ทั้ง 20 คนจะต้องเข้าร่วม Workshop การแสดง และคัดเลือกอีกครั้งเพื่อเป็น 5 คนสุดท้าย
การทัพสุยยฺเหวี่ยน

การทัพซุ่ยหยวน เป็นความพยายามโดยกองทัพมองโกเลียในและกองทัพมหาฮั่นอันชอบธรรม ทั้งสองกองทัพได้ถูกก่อตั้งขึ้นและสนับสนุนโดยจักรวรรดิญี่ปุ่น เพื่อเข้าควบคุมมณฑลซุ่ยหยวนจากสาธารณรัฐจีน ความพยายามในการบุกครองได้เกิดขึ้นในปี ค.ศ. 1936 ไม่นานก่อนสงครามจีน-ญี่ปุ่นครั้งที่สอง รัฐบาลญี่ปุ่นได้ปฏิเสธที่จะมีส่วนร่วมในปฏิบัติการครั้งนี้ แต่ทหารจากมองโกเลียในและจีนที่ให้ความร่วมมือได้รับการสนับสนุนทางอากาศจากเครื่องบินญี่ปุ่นและได้รับความช่วยเหลือจากกองทัพจักรวรรดิญี่ปุ่น ปฏิบัติการทั้งหมดได้ถูกควบคุมโดยเจ้าหน้าที่เสนาธิการญี่ปุ่น การทัพครั้งนี้ไม่ประสบความสำเร็จ ส่วนมากเนื่องจากขาดการฝึกฝนและขวัญกำลังใจที่ตกต่ำในหมู่ทหารชาวมองโกเลียและผู้ที่ให้ความร่วมมือคนอื่นๆ การป้องกันซุ่ยหยวน หนึ่งในความสำเร็จที่สำคัญเป็นครั้งแรกของกองทัพปฏิวัติแห่งชาติของจีนที่เหนือกว่ากองกำลังสนับสนุนของญี่ปุ่น ขวัญกำลังใจของจีนได้เพิ่มพูนมากขึ้น
จอห์นนี ซินส์

สตีเว่น วูลฟี่(เกิดเดือนพฤษภาคม ค.ศ. 1978) เป็นที่รู้จักอย่างมืออาชีพคือ จอนห์นี่ ซินส์ เป็นนักแสดงภาพยนตร์ลามก ผู้อำนวยการสร้าง และบุคคลทางอินเทอร์เน็ต เขาได้รับการเสนอชื่อสำหรับรางวัลอุตสาหกรรมผู้ใหญ่จำนวนมาก รวมทั้งรางวัลเอวีเอ็น(AVN)สำหรับนักแสดงชายแห่งสองปีซ้อน เขาได้อยู่ในการค้นหาภาพยนตร์ลามกที่เป็นที่นิยมอย่างต่อเนื่อง
สิริพงศ์ อังคสกุลเกียรติ

สิริพงศ์ อังคสกุลเกียรติ (เกิด 26 สิงหาคม พ.ศ. 2519) ชื่อเล่น โต้ง เป็นนักการเมืองชาวไทย อดีตสมาชิกสภาผู้แทนราษฎรจังหวัดศรีสะเกษ สังกัดพรรคภูมิใจไทย และอดีตกรรมการผู้ช่วยรัฐมนตรีว่าการกระทรวงศึกษาธิการ (เพิ่มพูน ชิดชอบ)
ประวัติ.
สิริพงศ์ เกิดเมื่อวันที่ 26 สิงหาคม พ.ศ. 2519 ที่ตำบลเมืองเหนือ อำเภอเมืองศรีสะเกษ จังหวัดศรีสะเกษ เป็นบุตรนายฉัฐมงคล อังคสกุลเกียรติ นายกเทศมนตรีเมืองศรีสะเกษ และนางสกุลทิพย์ อังคสกุลเกียรติ 
สำเร็จการศึกษาระดับประถมศึกษา จากโรงเรียนมารีวิทยา ศรีสะเกษ ระดับมัธยมศึกษา จากโรงเรียน ภ.ป.ร. ราชวิทยาลัย ในพระบรมราชูปถัมภ์ ระดับปริญญาตรี จากวิทยาลัยวิศวกรรมศาสตร์ มหาวิทยาลัยรังสิต ระดับปริญญาโท สาขาการจัดการระบบสารสนเทศ (MIS) จากมหาวิทยาลัยโคโลราโด เดนเวอร์ ประเทศสหรัฐอเมริกา (United States of America) และระดับปริญญาเอก 
คณะเกษตร สาขาเกษตรเขตร้อน (หลักสูตรนานาชาติ) จากมหาวิทยาลัยเกษตรศาสตร์
การทำงาน.
เดิมครอบครัวทำอาชีพโรงสีไฟ แต่ต่อมาประสบภาวะขาดทุน จึงหันมาประกอบธุรกิจค้าวัสดุก่อสร้าง จำหน่ายคอนกรีตผสมเสร็จ รายเดียวในจังหวัดศรีสะเกษ กิจการเติบโตตามลำดับ ครอบครัวมีฐานะดีขึ้น ก่อนที่บิดาจะสนับสนุนให้สิริพงศ์เรียนทางด้านวิศวกรรมศาสตร์ที่มหาวิทยาลัยรังสิต
หลังเรียนจบ ทำงานที่บริษัทที่ปรึกษาออกแบบถนนของกรมทางหลวงชนบท และกรมโยธาธิการ ก่อนตัดสินใจไปเรียนปริญญาโทที่ประเทศสหรัฐอเมริกา หลังเรียนจบ กลับมาสานต่อโครงการบ้านจัดสรรของครอบครัวในจังหวัดศรีสะเกษ กระทั่งปิดโครงการสำเร็จ บิดาจึงนำกำไรมาซื้อที่ดินอีกแปลงหนึ่งให้เป็นสมบัติเพื่อต่อยอดธุรกิจ เขาจึงได้ก่อตั้ง ห้างหุ้นส่วนจำกัด สิริมงคลพร๊อพเพอร์ตี้ ประกอบธุรกิจอสังหาริมทรัพย์ประเภทบ้านเดี่ยว ทั้งหมด 7 โครงการ รวมกว่า 1 พันยูนิตในพื้นที่จังหวัดศรีสะเกษ รวมทั้งทาวน์โฮมและอาคารพาณิชย์ ก่อนขยายธุรกิจบ้านจัดสรรไปยังพื้นที่จังหวัดอุบลราชธานี
นอกจากนี้ สิริพงศ์ยังเคยทำธุรกิจอื่นอีก อาทิ โรงเรียนกวดวิชา ธุรกิจรถนำเข้า ร้านอาหารญี่ปุ่น ธุรกิจเฟรนส์ไชส์ ร้านกาแฟ รวมทั้งเป็นนายทุนให้กับ ไทบ้าน เดอะซีรีส์ และภาคต่อของภาพยนตร์ดังกล่าว
พ.ศ. 2561 เขาได้ยื่นสมัครในการสรรหาผู้ว่าการการกีฬาแห่งประเทศไทย แต่ไม่ได้รับคัดเลือก
งานการเมือง.
สิริพงศ์ก้าวสู่การเมือง เป็น สส.ศรีสะเกษ พรรคชาติไทย เมื่อ พ.ศ. 2550 และเป็นกรรมการบริหารพรรคชาติไทย แต่ถูกตัดสิทธิทางการเมือง 5 ปี ในคดียุบพรรคการเมือง พ.ศ. 2551 (บ้านเลขที่ 109) กระทั่งพ้นกำหนดเวลาถูกตัดสิทธิ์ทางการเมือง จึงได้เข้าสังกัดพรรคชาติไทยพัฒนาและเคยถูกวางตัวเป็นเลขาธิการพรรค
ต่อมานายสิริพงศ์ก็ย้ายสังกัดมาอยู่พรรคภูมิใจไทย ก่อนที่จะลงสมัคร สส. ศรีสะเกษ เขต 1 พรรคภูมิใจไทย ชนะธเนศ เครือรัตน์ ผู้สมัครจากพรรคเพื่อไทย กว่า 9.6 พันคะแนน เป็น สส. สมัยที่ 2 ได้เป็นผลสำเร็จ
สมาชิกสภาผู้แทนราษฎร.
สิริพงศ์ อังคสกุลเกียรติ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การลงมติเลือกนายกรัฐมนตรีไทย.
ในการประชุมร่วมกันของรัฐสภา เพื่อลงมติเลือกนายกรัฐมนตรี ปรากฏว่าเขาลงมติขัดต่อมติพรรคที่เลือกพลเอก ประยุทธ์ จันทร์โอชา โดยตัวเขาได้งดออกเสียงในการลงมติครั้งนั้น
แคธารีน เฟรเซอร์ เลดีที่ 22 แห่งซอลเทิน

แคธารีน เฟรเซอร์ เลดีที่ 22 แห่งซอลเทิน เกิดเมื่อวันที่ 11 ตุลาคม ค.ศ. 1957 ณ ประเทศสกอตแลนด์) เป็นธิดาคนโตของ อเล็กซานเดอร์ แรมเซย์แห่งมาร์ กับ ฟลอรา เฟรเซอร์ เลดีที่ 21 แห่งซัลทูน เธอเป็นพระนัดดาใน เจ้าหญิงแพทริเซียแห่งคอนน็อต พระปนัดดาใน เจ้าชายอาร์เธอร์ ดยุกแห่งคอนน็อตและสแตรธเอิร์น เฟรเซอร์สืบเชื้อสายมาจาก สมเด็จพระราชินีนาถวิกตอเรีย ผ่านทางสายบิดา เธอยังมีศักดิ์เป็นพระญาติชั้นที่ 3 ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ สมเด็จพระราชินีนาถมาร์เกรเธอที่ 2 แห่งเดนมาร์ก ทั้งยังมีสิทธิในการสิบราชบัลลังก์แห่งสหราชอาณาจักรอีกด้วย
สมรส.
เฟรเซอร์สมรสกับ มาร์ก นิโคลสัน เมื่อวันที่ 3 พฤษภาคม ค.ศ. 1980 มีบุตรดังนี้
อเล็กซานเดอร์ เฟรเซอร์ บุตรชายคนสุดท้อง ได้ใช้นามสกุลของเธอ เนื่องจากต้องดำรงตำแหน่งของมารดา
คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช

คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช เป็นส่วนงานคณะวิชาลำดับที่ 5 จัดตั้งขึ้นเมื่อวันที่ 6 มีนาคม พ.ศ. 2561 โดยมีภาระหน้าที่ความรับผิดชอบเกี่ยวกับการจัดการศึกษา การพัฒนาหลักสูตร การจัดการศึกษาทั่วไป การพัฒนาคุณภาพการศึกษา เพื่อผลิตบัณฑิตและบุคลากรในสาขาวิชาด้านวิทยาศาสตร์และเทคโนโลยีสุขภาพ การวิจัยเพื่อพัฒนางานด้านวิทยาศาสตร์และเทคโนโลยีสุขภาพ การให้บริการทางวิชาการและวิชาชีพแก่สังคม ตลอดจนการทำนุบำรุงศิลปวัฒนธรรม จารีตประเพณี ภูมิปัญญาท้องถิ่น สิ่งแวดล้อม กีฬา ค่านิยมอันดีงามของไทย และวัฒนธรรมองค์กร
ประวัติ.
คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช จัดตั้งขึ้นตามประกาศมหาวิทยาลัยนวมินทราธิราช เรื่อง การจัดตั้งส่วนงานในมหาวิทยาลัยนวมินทราธิราช พ.ศ. 2560 เมื่อวันที่ 6 มีนาคม พ.ศ. 2561 โดยในระยะแรก จัดการเรียนการสอนในหลักสูตรวิทยาศาสตรบัณฑิต สาขาวิชาปฏิบัติการฉุกเฉินการแพทย์ (Vajira Intensive Paramedics - VIP) ร่วมกับ คณะแพทยศาสตร์วชิรพยาบาล ต่อมาในปีการศึกษา 2561 ได้เริ่มรับนักศึกษาเข้าศึกษาในหลักสูตรวิทยาศาสตรบัณฑิต สาขาวิชาอาชีวอนามัยและความปลอดภัยในสถานพยาบาล (Occupational Health and Hospital Safety - OHHS) และสาขาวิชาเทคโนโลยีเครื่องมือแพทย์และห้องผ่าตัด (Medical Instruments and Operating Room Technology - MIORT) และในปีการศึกษา 2562 ได้เริ่มรับนักศึกษาเข้าศึกษาในหลักสูตรวิทยาศาสตรบัณฑิต สาขาวิชาการจัดการสาธารณภัย (Disaster Navamindradhiraj Team - DNT) นอกจากนี้ คณะวิทยาศาสตร์และเทคโนโลยีสุขภาพยังมีหน้าที่จัดการศึกษาในหมวดวิชาศึกษาทั่วไป (General Education) ให้กับนักศึกษาระดับปริญญาตรีทุกคณะของมหาวิทยาลัยนวมินทราธิราชอีกด้วย
โมโนโนะเกะอัน ห้องของนักปราบปีศาจเจ้าอารมณ์

โมโนโนะเกะอัน ห้องของนักปราบปีศาจเจ้าอารมณ์ (; โรมาจิ: "Fukigen na Mononokean") เป็นการ์ตูนญี่ปุ่นที่เขียนบทและวาดโดยคิริ วาซาวะ และได้รับการนำไปทำเป็นฉบับอนิเมะออกอากาศซีซันแรกในเดือนมิถุนายน 2559 และเริ่มออกอากาศซีซันสองในเดือนมกราคม 2562
 อาชิยะเป็นนักเรียนมัธยมปลายที่ถูกภูติก้อนขนเข้าสิงตามติดร่างในวันเปิดภาคเรียนวันแรก ซึ่งทำให้เขาป่วยและเหนื่อยล้าอย่างหนัก เขาได้รับการช่วยเหลือจากอาเบโนะเพื่อจัดการภูติที่สิงอยู่ และลงเอยต้องทำงานที่ร้านของอาเบโนะเพื่อชดใช้หนี้ เขามีพลังพิเศษบางอย่างที่ทำให้ภูติเกรงกลัวโดยที่ตัวเองก็ไม่รู้ตัว
 อาเบโนะเพื่อนร่วมห้องเรียนกับอาชิยะและยังเป็นเจ้าของร้านโมโนโนเกะอันคนปัจจุบัน เขาถูกพวกภูติลือในปรโลกว่าเขาฆ่าเจ้าของร้านคนเก่า เขาสามารถเปิดประตูสู่ปรโลกเพื่อทำการชำระล้างภูติได้ แต่ก็ต้องใช้พลังงานมากเช่นกัน เขาจึงมักจะหลับในชั่วโมงเรียนและมักหงุดหงิดกับเรื่องเล็กๆน้อยๆอยู่เสมอ
เอช. เอช. ข่ง

ข่ง เสียง-ซี (11 กันยายน ค.ศ. 1881 – 16 สิงหาคม ค.ศ. 1967), ยังเป็นที่รู้จักกันคือ ดร. เอช. เอช. ข่ง เป็นนายธนาคารและนักการเมืองชาวจีนในช่วงต้นศตวรรษที่ 20 เขาได้สมรสกับซ่ง อ้ายหลิง พี่สาวคนโตของสามพี่น้องตระกูลซ่ง; อีกสองคนนั้นได้สมรสกับประธานาธิบดี ซุน ยัตเซ็น และถัดมาก็ประธานาธิบดี เจียง ไคเชก ได้ร่วมกับพี่เขยของเขา Soong Tse-ven, เขาได้มีอิทธิพลอย่างมากในการกำหนดนโยบายทางเศรษฐกิจของรัฐบาลชาตินิยมภายใต้นำโดยก๊กมินตั๋งแห่งสาธารณรัฐจีนในปี ค.ศ. 1930 และ 1940
ซ่ง อ้ายหลิง

ซ่ง อ้ายหลิง ,หรือ อ้ายหลิง ซ่ง (14 มิถุนายน ค.ศ. 1888 – 18 ตุลาคม ค.ศ. 1973) เป็นพี่สาวคนโตของสามพี่น้องซ่งและภรรยาของเอช. เอช. ข่ง (ข่ง เสียง-ซี) ผู้ซึ่งเป็นเศรษฐีที่ร่ำรวยที่สุดในช่วงต้นศตวรรษที่ 20 ของสาธารณรัฐจีน อักษรตัวแรกของชื่อที่เธอเขียนนั้นได้เขียนเป็น 靄 (ออกเสียงเดียวกัน) ในบางตัวอักษร ชื่อแบบศริสเตียนของเธอคือ แนนซี
ซ่ง เหม่ย์หลิง

ซ่ง เหม่ย์หลิง (5 มีนาคม ค.ศ. 1898 – 23 ตุลาคม ค.ศ. 2003) ยังเป็นที่รู้จักกันคือ มาดามเจียง ไคเชก หรือ มาดามเจียง เป็นบุคคลสำคัญในวงการเมืองจีนที่เป็นสุภาพสตรีหมายเลขหนึ่งแห่งสาธารณรัฐจีน ภรรยาของ Generalissimo (จอมทัพ) และประธานาธิบดี เจียง ไคเชก ซ่งได้มีบทบาทสำคัญในวงการเมืองของสาธารณรัฐจีนและเป็นน้องสะใภ้ของซุน ยัตเซ็น ผู้ก่อตั้งและผู้นำสาธารณรัฐจีน เธอได้ทำงานในชีวิตพลเรือนในประเทศของเธอและดำรงตำแหน่งอย่างรวดเร็วและกิตติมศักดิ์ รวมถึงประธานหญิงของมหาวิทยาลัยฟู เจน ในช่วงสงครามจีน-ญี่ปุ่นครั้งที่สอง เธอได้รวมรวมประชาชนในการต่อต้านการรุกรานของญี่ปุ่นและในปี ค.ศ. 1943 ได้ดำเนินการด้วยการเที่ยวกล่าวสุนทรพจน์เป็นเวลาแปดเดือนในสหรัฐอเมริกาเพื่อให้ได้รับการสนับสนุน เธอยังเป็นลูกสาวคนสุดท้องและผู้รอดชีวิตคนสุดท้ายของสามพี่น้องตระกูลซ่ง และเป็นหนึ่งในสองสุภาพสตรีหมายเลขหนึ่งในช่วงสงครามโลกครั้งที่สอง (พร้อมกับสมเด็จพระราชินีเอลิซาเบธ พระราชชนนี ค.ศ. 1900-2002) ที่มีชีวิตเข้าสู่ช่วงศตวรรษที่ 21 ชีวิตของเธอนั้นได้ก้าวข้ามมาถึงสามศตวรรษแล้ว
ซ่ง ชิ่งหลิง

ซ่ง ชิ่งหลิง (27 มกราคม ค.ศ. 1893#เปลี่ยนทาง 29 พฤษภาคม ค.ศ. 1981) ชื่อคริสเตียน โรซามอนด์ เป็นบุคคลทางการเมืองชาวจีน เธอเป็นภรรยาของซุน ยัตเซ็น จึงเป็นที่รู้จักในนาม "มาดามซุน ยัตเซ็น" และ "มารดาแห่งประเทศจีนยุคใหม่" ในฐานะสมาชิกของตระกูลซ่ง เธอและครอบครัวของเธอมีบทบาทสำคัญในการกำหนดสาธารณรัฐจีน ในฐานะผู้นำฝ่ายซ้ายที่มีชื่อเสียงของก๊กมินตั๋ง เธอได้ก่อตั้งคณะกรรมาธิการปฏิวัติก๊กมินตั๋งขึ้น เธอเข้าร่วมรัฐบาลคอมมิวนิสต์ใน ค.ศ. 1949 และเป็นผู้หญิงเพียงคนเดียวที่เป็นประมุขแห่งรัฐที่ไม่ใช่คอมมิวนิสต์ของสาธารณรัฐประชาชนจีน เธอได้รับแต่งตั้งเป็นประธานาธิบดีกิตติมศักดิ์ของสาธารณรัฐประชาชนจีนและเข้าร่วมพรรคคอมมิวนิสต์จีนเพียงไม่กี่สัปดาห์ก่อนเธอจะเสียชีวิตใน ค.ศ. 1981
เธอเกิดในเซี่ยงไฮ้และได้รับการศึกษาในสหรัฐอเมริกา เธอแต่งงานกับซุน ยัตเซ็น ผู้ก่อตั้งสาธารณรัฐจีนและก๊กมินตั๋ง ในฐานะภรรยาคนที่สามของเขาใน ค.ศ. 1915 และกลายเป็นผู้สนับสนุนอย่างแข็งขันให้กับแนวร่วมก๊กมินตั๋ง-คอมมิวนิสต์จีนของซุน โดยคัดค้านการแตกแยกของเจียง ไคเชกกับคอมมิวนิสต์จีนใน ค.ศ. 1927 ในช่วงสงครามจีน–ญี่ปุ่นครั้งที่สอง (1937–1945) เธอเข้าร่วมกับพี่สาวของเธอในฉงชิ่ง เมืองหลวงในช่วงสงครามของจีน เพื่อแสดงความสามัคคีของชาติและการสนับสนุนพันธมิตรก๊กมินตั๋ง-คอมมิวนิสต์จีน อย่างไรก็ตาม ในช่วงสงครามกลางเมืองจีนที่ตามมา (1945–1949) เธอยังคงสนับสนุนพรรคคอมมิวนิสต์จีนต่อไป ส่งผลให้ความสัมพันธ์กับครอบครัวของเธอขาดสะบั้น หลังการประกาศก่อตั้งสาธารณรัฐประชาชนจีนใน ค.ศ. 1949 เธอได้ดำรงตำแหน่งที่มีชื่อเสียงหลายตำแหน่งในรัฐบาลคอมมิวนิสต์ รวมทั้งรองประธานประเทศ (1949–1954; 1959–1975) และรองประธานคณะกรรมาธิการถาวรสามัญประจำสภาประชาชนแห่งชาติ (1954–1959; 1975–1981) เธอเดินทางไปต่างประเทศในช่วงต้นคริสต์ทศวรรษ 1950 เพื่อเป็นตัวแทนของจีนในงานระดับนานาชาติหลายงาน
ภายหลังการกวาดล้างประธานาธิบดีหลิว เช่าฉีใน ค.ศ. 1968 เธอและต่ง ปี้อู่ในตำแหน่งรองประธานาธิบดีก็กลายมาเป็นประมุขแห่งรัฐของจีนโดยพฤตินัยจนถึง ค.ศ. 1972 เมื่อต่งได้รับแต่งตั้งเป็นรักษาการประธานาธิบดี ในช่วงการปฏิวัติทางวัฒนธรรม ซ่งได้รับการปกป้องไม่ให้ถูกกวาดล้าง เนื่องจากเป็นชื่ออันดับต้น ๆ ใน "รายชื่อบุคคลที่ได้รับการคุ้มครอง" ที่เขียนโดยโจว เอินไหล แม้จะเป็นเช่นนี้ บ้านของเธอที่ปักกิ่งก็ถูกยุวชนแดงบุกรุก และหลุมฝังศพพ่อแม่ของเธอในเซี่ยงไฮ้ก็ถูกทำลาย ซ่งรอดพ้นจากความวุ่นวายทางการเมืองของการปฏิวัติทางวัฒนธรรมแต่ปรากฏตัวน้อยลงหลังจาก ค.ศ. 1976 ในตำแหน่งรักษาการประธานคณะกรรมาธิการสามัญประจำสภาประชาชนแห่งชาติระหว่าง ค.ศ. 1976 ถึง 1978 ซ่งได้ดำรงตำแหน่งรักษาการประมุขแห่งรัฐอีกครั้ง เนื่องจากตำแหน่งประธานาธิบดีถูกยกเลิก ในช่วงที่เธอป่วยครั้งสุดท้ายในเดือนพฤษภาคม ค.ศ. 1981 เธอได้รับตำแหน่งพิเศษเป็น "ประธานกิตติมศักดิ์สาธารณรัฐประชาชนจีน"
โดโรธี มอร์ริสัน

โดโรธี มอร์ริสัน กรีน  เกิดเมื่อวันที่ 3 มกราคม 2462 ณ ลอสแอนเจลิส สหรัฐ เธอมีชื่อตอนเกิดว่า โดโรธี มอร์ริสัน กรีน เธอเป็นลูกครึ่งแอฟริกัน-อเมริกา และเป็นน้องสาวของ เออร์นี มอร์ริสัน นักเขียนชื่อดัง เธอเป็นนักแสดงเวทีและนักแสดงเรื่อง โอล แก๊ง ซึ่งเป็นภาพยนตร์เงียบ และเธอมีผลงานไม่กี่เรื่อง ก่อนจะลาวงการไปในปี 2478 
โดโรธี มอร์ริสัน เสียชีวิตเมื่อวันที่ 18 ตุลาคม 2560 สิริอายุรวมได้ 98 ปี
เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค

เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค  เป็นพระธิดาพระองค์สุดท้องในคาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค กับเจ้าหญิงโซฟีแห่งเนเธอร์แลนด์ เป็นพระราชนัดดาใน พระเจ้าวิลเลิมที่ 2 แห่งเนเธอร์แลนด์ เมื่อครั้นทรงพระเยาว์นั้น พระองค์เคยไปประทับร่วมกับพระอัยกาฝ่ายพระมารดา พระอัยกาของพระองค์ตรัสชมว่า
<templatestyles src="แม่แบบ:คำพูด/style.css" />หน้าตาเหมือนแม่เขาตอนเด็ก งดงามเหมือนยายของเขาพร้อมกับฉลาดเหมือนเรา
เมื่อเจริญพระชันษาย่างเข้าวัยสาว พระองค์ทรงเสกสมรสกับ ดยุกจอห์นแห่งเมคเลินบวร์ค เมื่อวันที่ 6 พฤศจิกายน ค.ศ. 1886 ณ ไวมาร์ ดินแดนของพระบิดาพระองคฺ์ รับพระราชทานพระยศ ดัชเชสจอห์นแห่งเมคเลินบวร์ค พระชายา ไม่มีพระบุตรร่วมกัน จนกระทั่งพระองค์สิ้นพระชนม์ลงเมื่อวันที่ 10 กรกฎาคม ค.ส. 1908 สิริพระชันษา 54 ปี
ด็อลซาแห่งอารากอน สมเด็จพระราชินีแห่งโปรตุเกส

ด็อลซาแห่งอารากอน  หรือ ด็อลซาแห่งบาร์เซโลนา  เป็นพระมเหสีของพระเจ้าซังชูที่ 1 แห่งโปรตุเกส ทรงเป็นธิดาคนโตของราโมน บารังเกที่ 4 เคานต์แห่งบาร์เซโลนากับภริยา สมเด็จพระราชินีนาถเปโตรนิยาแห่งอารากอน
ด็อลซาทรงเสกสมรสกับเจ้าชายซังชูในปี ค.ศ. 1174 ซึ่งเป็นการฟื้นฟูสัมพันธไมตรีระหว่างโปรตุเกสกับอารากอน บ้านเกิดเมืองนอนของพระองค์ การแต่งงานเป็นการคลุมถุงชนโดยพระเจ้าอัลฟอนโซที่ 2 แห่งอารากอน พระเชษฐาของพระองค์ เมื่อพระสวามีของพระองค์ขึ้นครองบัลลังก์ในปี ค.ศ. 1185 พระองค์กลายเป็นพระราชินีคู่สมรสแห่งโปรตุเกส
พระราชประวัติ.
ด็อลซาเป็นบุตรสาวของราโมน บารังเกที่ 4 เคานต์แห่งบาร์เซโลนาและเจ้าชายแห่งอารากอน กับพระราชินีเปโตรนิยาแห่งอารากอน การหมั้นหมายกับอิงฟังตึซังชู พระโอรสของพระเจ้าอาฟงซู เอ็งรีกึช ปฐมกษัตริย์โปรตุเกส เกิดขึ้นขณะพระองค์มีพระชนมายุราว 11 พรรษาและแต่งงานกันในเวลาต่อมาในปี ค.ศ. 1174 ชีวิตของพระองค์ก่อนหน้าที่จะเดินทางมาถึงราชอาณาจักรโปรตุเกสรวมถึงสินสอดในการแต่งงานมีข้อมูลอยู่ไม่มาก
อินฟันตาด็อลซาไม่ต่างกับผู้หญิงในยุคกลางคนอื่น ๆ ที่ถูกใช้เป็นเครื่องมือในการสานสัมพันธไมตรี เพื่อ "เสริมความแข็งแกร่งให้โปรตุเกสและขยายฐานอำนาจของกัสติยา-เลออน" และถูกคาดหวังให้ทำหน้าที่เป็นพระมเหสีและพระมารดาของพระโอรสธิดาจำนวนมากมาย ขณะเดียวกันก็เป็นตัวแทนชดเชยการหมั้นหมายที่ล้มเหลวระหว่างเจ้าหญิงมาฟัลดา พระเชษฐภคินีของพระสวามี กับพระเชษฐาของพระองค์ซึ่งในอนาคตจะขึ้นครองราชย์เป็นพระเจ้าอัลฟอนโซที่ 2 แห่งอารากอน
ด็อลซาสิ้นพระชนม์ไม่นานหลังให้กำเนิดพระธิดาสองคนสุดท้าย บรังกากับบึเร็งการียา ซึ่งเป็นฝาแฝด ทรงสิ้นพระชนม์ในปี ค.ศ. 1198 อาจด้วยโรคระบาดหรือไม่ก็ความอ่อนแอที่เกิดจากการให้กำเนิดพระโอรสธิดาอย่างต่อเนื่อง ร่างของพระองคถูกฝังในอารามซังตากรุชในนครกูอิงบรา
พระโอรสธิดา.
จากการแต่งงานกับพระเจ้าซังชู พระองค์ให้กำเนิดพระโอรสธิดา 11 พระองค์ ซึ่ง 9 พระองค์มีชีวิตรอดจนถึงวัยผู้ใหญ่
ปูราอูลุนดานูบราตัน

ปูราอูลุนดานูบราตัน , ปูราอูลุนดานูเบอราตัน  หรือเรียกสั้น ๆ ว่า ปูราบราตัน  เป็นปูรา (โบสถ์พราหมณ์แบบบาหลี) ในลัทธิไศวะ ตั้งอยู่บนทะเลสาบบราตันในจังหวัดบาหลี ประเทศอินโดนีเซีย ใกล้ชุมชนเบอดูกุล ที่ปลายน้ำของทะเลสาบยังมีปูราอื่น ๆ เรียงรายอยู่ตลอดแนวน้ำนอกจากปูราแห่งนี้
ปูราแห่งนี้สร้างขึ้นในปี ค.ศ. 1633 ดั้งเดิมเป็นศาสนสถานประกอบพิธีบูชาเทพเจ้าแห่งน้ำของชาวบาหลีพระนามว่า "เดวีดานู" (Dewi Danu) เนื่องด้วยพื้นน้ำแห่งนี้จัดเป็นแหล่งชลประทานที่สำคัญของเกาะมาตั้งแต่โบราณ หอเมรุความสูง 11 ชั้นนั้นสร้างขึ้นเพื่ออุทิศแด่พระศิวะ รวมทั้งพระปารวตี นอกจากการเป็นศาสนสถานฮินดู (ปูรา) แล้ว ยังสันนิษฐานว่าเคยใช้เป็นพุทธสถาน ดังพบพระพุทธรูปประดิษฐานภายในวัด
ทะเลสาบบราตันมีชื่อเล่นว่า "ทะเลสาบแห่งภูเขาอันศักดิ์สิทธิ์" นอกจากนี้บริเวณนี้ยังตั้งอยู่ที่ความสูง 1,200 เมตรเหนือระดับน้ำทะเล ทำให้มีสภาพภูมิอากาศแบบร้อนชื้นแบบหนาว
ไซอิ๋ว (ละครโทรทัศน์ พ.ศ. 2553)

ไซอิ๋ว  เป็นละครโทรทัศน์จีนที่สร้างในปี ค.ศ. 2010 มีเค้าโครงมาจากนวนิยายชื่อเดียวกันที่ประพันธ์โดย อู๋ เฉิงเอิน กำกับการแสดงและดำเนินงานสร้างโดย เฉิง หลี่ตง นำแสดงโดย เฟย เจิ้นเสียง, วิคเตอร์ เฉิน, เซี่ย หนิง, โหมว เฝิงปิน ออกอากาศวันแรกในจีนที่ช่อง Zhejiang Satellite TV (ZJSTV) ตั้งแต่วันที่ 14 กุมภาพันธ์ พ.ศ. 2553 สำหรับในไทยออกอากาศใน ช่อง 3 ละครเรื่องนี้ไม่เกี่ยวข้องกับไซอิ๋ว ฉบับ พ.ศ. 2554 แต่อย่างใด
เอออร์ตาส่วนลง

LolLol
เอออร์ตาส่วนลง  เป็นส่วนหนึ่งของเอออร์ตา ซึ่งเป็นหลอดเลือดแดงที่ใหญ่ที่สุดในร่างกายมนุษย์ เอออร์ตาส่วนลงมีจุดเริ่มต้นต่อจากส่วนโค้งเอออร์ติก ทอดตัวลงไปตามอกและท้อง โดยลักษณะทางกายภาพของเอออร์ตาส่วนลงประกอบด้วยสองส่วน คือ เอออร์ตาอกส่วนลง (Descending thoracic aorta) และ เอออร์ตาส่วนท้อง (Abdominal aorta) ตามบริเวณโพรงขนาดใหญ่ที่หลอดเลือดนี้ทอดตัวผ่าน ภายในท้อง เอออร์ตาส่วนลงจะแยกออกเป็นแขนงสองแขนงเรียกว่า หลอดเลือดแดงร่วมตะโพก ซึ่งไปเลี้ยงเชิงกรานและส่วนขาทั้งสองข้าง
หลอดเลือดดักตัสอาร์เตอริโอซัส (Ductus arteriosus) จะเชื่อมขึ้นเป็นที่เชื่อมระหว่างส่วนโค้งเอออร์ติกและเอออร์ตาส่วนลงในช่วงที่ทารกอยู่ในครรภ์ โดยเมื่อหลอดเลือดนี้ฝ่อลงจะกลายเป็นเอ็นอาร์เตอริโอซุม
ประตูอินเดีย

ประตูอินเดีย (India Gate)
หรือชื่อเดิม อนุสรณ์สถานแห่งสงครามทั้งปวงของอินเดีย (All India War Memorial) เป็นอนุสรณ์สถานสงครามที่ตั้งอยู่ในนิวเดลี ประเทศอินเดีย
ประตูอินเดียสร้างขึ้นเพื่อรำลึกถึงทหารอินเดีย 70,000 นายของกองทัพบริติชอินเดีย ที่เสียชีวิตในสงครามโลกครั้งที่หนึ่ง ในยุทธภูมิฝรั่งเศส แฟลนเดอรส์ เมโสโปเตเมีย เปอร์เซีย แอฟริกาตะวันออก กัลลิโปลิ และในสงครามแองโกล-อัฟกัน บนประตูมีการสลักนามเจ้าหน้าที่และทหารอีก 13,300 นายจากทั้งอินเดียและบริเตน ถึงแม้จะสร้างเป็นอนุสรณ์สถานสงคราม แต่ลักษณะของประตูอินเดียนั้นสร้างขึ้นตามแบบอย่างของประตูชัย โดยเลียนแบบประตูชัยคอนสแตนตินในโรม มักถูกเปรียบเทียบเป็นประตูชัยฝรั่งเศส ปารีส และประตูสู่อินเดีย ในมุมไบ
รอบประตูอินเดียยังเป็นที่ตั้งของหลุมฝังศพทหารนิรนาม และปัจจุบันถือว่าเป็นอนุสรณ์สถานสงครามที่ใหญ่ที่สุดในประเทศอินเดีย
บรูโน ม็องกา

บรูโน เอคูเอเล ม็องกา (เกิด 16 กรกฎาคม ค.ศ. 1988) เป็นนักฟุตบอลชาวกาบอง ตำแหน่งกองหลัง ปัจจุบันเล่นให้กับสโมสรฟุตบอลดีฌงในลีกเดอ ประเทศฝรั่งเศส และทีมชาติกาบอง เป็นกองหลังที่มีความโดดเด่นในด้านการเข้าสกัดบอลที่หนักหน่วง
สโมสรอาชีพ.
คาร์ดิฟฟ์ซิตี.
ในวันที่ 1 กันยายน ค.ศ. 2014 บรูโน เอคูเอเล ม็องกา ได้ย้ายไปคาร์ดิฟฟ์ซิตี สโมสรจากเวลส์ ด้วยค่าตัว 5 ล้านยูโร สัญญาของเขามีผลถึงปี ค.ศ. 2017
ม็องกาลงเล่นนัดแรกให้กับคาร์ดิฟฟ์ในนัดที่พ่ายแพ้ต่อมิดเดิลส์เบรอ 1–0 เมื่อวันที่ 16 กันยายน ค.ศ. 2014 ต่อมาเขาทำประตูแรกในสีเสื้อคาร์ดิฟฟ์ในนัดที่เอาชนะลีดส์ยูไนเต็ด 3–1 เมื่อวันที่ 1 พฤศจิกายน ค.ศ. 2014
เอ็กซ์ (สุนัขตำรวจ)

สุนัขตำรวจตรี เอ็กซ์ (ไม่ทราบวันเกิด – 19 ตุลาคม พ.ศ. 2517) เป็นสุนัขตำรวจที่ตายจากการปฏิบัติหน้าที่ เมื่อครั้งที่มีการปะทะระหว่างเจ้าหน้าที่ตำรวจกับขบวนการแบ่งแยกดินแดนใน 4 จังหวัดภาคใต้ ซึ่งเอ็กซ์ได้รับการขนานนามในฐานะ "วีรบุรุษสุนัขตำรวจ"
เรื่องราวของเอ็กซ์ เคยได้รับการถ่ายทอดผ่านรายการ "นาทีฉุกเฉิน" ทางช่อง 5
ประวัติ.
เอ็กซ์เป็นสุนัขสายพันธุ์เยอรมันเชเพิร์ดสีดำเหลืองเพศผู้ ซึ่งเข้าประจำการใน พ.ศ. 2513 เมื่ออายุประมาณ 6 ปี โดยมีน้ำหนักในขณะนั้นที่ 33 กิโลกรัม และมีผู้ควบคุมชื่อสิบตำรวจโท ศักดา มาลา ผู้บังคับการหมู่งานสายตรวจ
วันที่ 26 กันยายน พ.ศ. 2517 ศักดา มาลา และเอ็กซ์ ได้รับคำสั่งให้ปฏิบัติหน้าที่ปราบปรามขบวนการแบ่งแยกดินแดนใน 4 จังหวัดภาคใต้ โดยในวันที่ 19 ตุลาคม ทั้งสองได้ออกลาดตระเวนร่วมกับเจ้าหน้าที่กองกำกับการ ตำรวจภูธรจังหวัดยะลา
พวกเขาได้พบกับที่พักแรมของคนร้ายที่เพิ่งรื้อถอน จึงได้มีการให้เอ็กซ์ดมกลิ่นเสื้อผ้าที่คนร้ายได้ทิ้งไว้ แล้วเดินเข้าป่าสวนยางเชิงเขาลึกประมาณ 1 กิโลเมตร เมื่อเอ็กซ์หยุดเดินแล้วเงยหน้า หู–หางตั้ง และปากหุบ ทำให้ศักดารู้แล้วว่ามีคนร้ายอยู่ในบริเวณนี้ เขาจึงแสดงสัญญาณให้เจ้าหน้าที่หลบเข้าที่กำบัง
ในที่สุด ก็ได้มีเสียงปืนดังขึ้น และเกิดการยิงปะทะกันประมาณ 5 นาที เอ็กซ์ถูกยิงจนสิ้นใจ โดยที่ศักดากลั้นน้ำตาไม่อยู่ เนื่องด้วยสูญเสียสุนัขตัวนี้ไป
อนุสรณ์.
จากเหตุการณ์ที่เกิดขึ้น ทำให้ตำรวจทุกนายที่ปฎิบัติภารกิจครั้งนั้นตระหนักดีว่า หากไม่มีเอ็กซ์คอยตรวจสอบความปลอดภัย เจ้าหน้าที่อาจหาที่หลบกำบังไม่ทันและถูกยิงเสียชีวิตทั้งหมดก็เป็นได้
ด้วยเหตุนี้ ทางกองกำกับการสุนัขตำรวจ (ปัจจุบันคือกองกำกับการสุนัขและม้าตำรวจ) จึงได้สร้างรูปปั้นไว้ ณ หน้าตึกบัญชาการ เพื่อยกย่องในวีรกรรมของเอ็กซ์
สิ่งสืบเนื่อง.
เนื่องด้วยในสมัยนั้น ยังไม่มีการแต่งตั้งชั้นยศแก่สุนัขตำรวจ เอ็กซ์จึงได้รับการขนานนามให้เป็น "วีรบุรุษสุนัขตำรวจ" กระทั่งใน พ.ศ. 2546 จึงได้มีการแต่งตั้งชั้นยศแก่สุนัขตำรวจ ได้แก่ สุนัขตำรวจตรี, สุนัขตำรวจโท และสุนัขตำรวจเอก
อูบุด

อูบุด  เป็นเมืองหนึ่งบนเกาะบาหลี ประเทศอินโดนีเซีย ตั้งอยู่ทางตอนกลางของเชิงเขาในอำเภอกียาญาร์ รัฐบาลสนับสนุนให้อูบุดเป็นเมืองแห่งศิลปะและวัฒนธรรมบาหลี ธุรกิจหลักของเมืองจึงหนีไม่พ้นธุรกิจการท่องเที่ยวเป็นหลัก
อูบุดมีประชากรราว 74,320 คน ใน ค.ศ. 2010 พื้นที่ที่ล้อมรอบตัวเมืองประกอบไปด้วยนาข้าว ไร่ และสวนป่าของชาวบ้าน และสถานที่อำนวยความสะดวกในการท่องเที่ยว ทั้งร้านอาหาร บาร์ โรงแรม โฮสเท็ล และมัคคุเทศก์ ข้อมูลจาก ค.ศ. 2018 ระบุว่า มีนักท่องเที่ยวเดินทางมาเยือนอูบุดมากกว่าเด็นปาซาร์ซึ่งเป็นเมืองหลักของจังหวัดบาหลีซึ่งตั้งอยู่ทางตอนใต้ของบาหลีเสียอีก
สถานที่ท่องเที่ยวสำคัญของเมือง เช่น พระราชวังอูบุด ถ้ำโกอากาจะฮ์ เป็นต้น
แม่น้ำชารี

แม่น้ำชารี เป็นแม่น้ำสายยาวในทวีปแอฟริกากลาง มีต้นกำเนิดในสาธารณรัฐแอฟริกากลางและไหลลงสู่ทะเลสาบชาด ส่วนหนึ่งของเส้นทางที่ไหลเป็นเส้นแบ่งเขตแดนตามธรรมชาติระหว่างชาดและแคเมอรูน มีความยาว 1,400 กม. และมีลุ่มแม่น้ำขนาดประมาณ 548,747 กม² ซึ่งเป็นหนึ่งใน 55 ลุ่มน้ำที่ใหญ่ที่สุดในโลก น้ำจากแม่น้ำสายนี้คิดเป็นสัดส่วนร้อยละ 90 ของปริมาณน้ำทั้งหมดที่ไหลลงสู่ทะเลสาบชาด
แม่น้ำแควหลักคือแม่น้ำ ซารา, เอาค์, Bahr Keïta, ซาลามัต และโลโกเน เมืองหลักที่ผ่านได้แก่ซารฮ์และอึนจาเมนา
ตระกูลภาษาไนล์-สะฮารา

ตระกูลภาษาไนล์-สะฮารา  เป็นตระกูลภาษาเสนอของแอฟริกา มีภาษาประมาณ 200 ภาษา และมีผู้พูดภาษา 35 ล้านคน ผู้พูดส่วนใหญ่พูดกันตามต้นน้ำลำธารของแม่น้ำชารี และแม่น้ำไนล์ รวมถึงเขตนูเบียในประวัติศาสตร์ การกระจายของกลุ่มภาษานี้ครอบคลุมมากกว่า 18 รัฐ ได้แก่ในภาคเหนือของแอฟริกา แอลจีเรีย ในภาคตะวันตกเฉียงเหนือ มาลี ในภาคใต้ เบนิน, ไนจีเรีย, ซูดาน, ซูดานใต้ และคองโก ในภาคตะวันออก จากอียิปต์ถึงเคนยาและแทนซาเนีย สาขาที่สำคัญที่สุดของกลุ่มภาษานี้สามารถพบได้ในซูดานและซูดานใต้ในปัจจุบัน จากชื่อของกลุ่มภาษานี้ เป็นกลุ่มภาษาที่พบมากที่สุดในทวีปแอฟริการวมถึงลุ่มน้ำไนล์และสาขาย่อยของมันรวมถึงในทะเลทรายซาฮาราตอนกลาง
นางิโนะอาสึคาระ

นางิโนะอาสึคาระ  เป็นซีรีส์อนิเมะโทรทัศน์ที่ผลิตโดย P.A. Works กำกับโดยโทชิยะ ชิโนฮาระ และออกอากาศในญี่ปุ่นระหว่างวันที่ 3 ตุลาคม 2013 ถึง 3 เมษายน 2014 จากการดัดแปลงมังงะที่ของริโซ มาเอดะ ที่เริ่มเรียงเป็นลำดับในนิตยสารเดงกิคิไดโอะของ ASCII Media Works' ตั้งแต่มิถุนายน 2013
เนื้อเรื่องย่อ.
มนุษยชาติเคยอาศัยอยู่ที่ก้นทะเล อย่างไรก็ตามมีมนุษย์บางคนกระตือรือร้นที่จะอาศัยอยู่บนพื้นผิวที่อพยพไปยังแผ่นดินใหญ่โดยแบ่งประชากรออกเป็นสองส่วน เนื้อเรื่องเน้นไปที่เรื่องราวของนักเรียนหมู่บ้านทางทะเลชิโอชิชิโอะ หลังจากการปิดสถาบันนามิ พวกเขาถูกบังคับให้เข้าโรงเรียนมัธยมมิฮามาบนพื้นผิว ซึ่งพวกเขาพบกับเด็กชายชื่อสึมิกุ
รูมะฮ์อาดัต

รูมะฮ์อาดัต (Rumah adat) เป็นคำเรียกรวมของบ้านที่อยู่อาศัยพื้นเมืองที่สร้างด้วยสถาปัตยกรรมพื้นถิ่น ของสถาปัตยกรรมอินโดนีเซีย โดยทั่วไปรูมะฮ์อาดัตจะแตกต่างกันไปตามชนเผ่า ภูมิศาสตร์ ประวัติศาสตร์ และความเชื่อของแต่ละเผ่าและชนพื้นเมือง#เปลี่ยนทาง บ้านเหล่านี้เป็นศูนย์กลางของเครือข่ายความเชื่อ สังคม กฎระเบียบ ซึ่งรวมชาวบ้านไว้ด้วยกัน ชาวบ้านจะช่วยกันสร้างบ้าน ช่วยกันรวบรวมวัสดุก่อสร้าง และมีปราชญ์ด้านการก่อสร้างหรือช่างไม้ควบคุม
อย่างไรก็ตามคนอินโดนีเซียส่วนมากในปัจจุบันไม่ได้อาศัยในรูมะฮ์อาดัตแล้ว
ประเภท.
รูมะฮ์อาดัตสามารถแบ่งเป็นประเภทต่าง ๆ ตามวัฒนธรรม ดังนี้
รูมะฮ์กาดัง

รูมะฮ์กาดัง (Rumah gadang; มีนังกาเบา: "บ้านหลังใหญ่") หรือ อิมะฮ์บากองจอง (Eumah bagonjong;
มีนังกาเบา: "บ้านที่มีหลังคาเป็นยอดแหลม") คือบ้านแบบพื้นถิ่น (รูมะฮ์อาดัต) ของชาวมีนังกาเบา ใน อินโดนีเซีย อันแสดงให้เห็นถึงความประดิดประดอยและคุณค่าในความซับซ้อนของช่างศิลป์พื้นถิ่น ในสังคมมีนังกาเบานั้นนอกจากจะสร้างรูมะฮ์กาดังเพื่ออยู่อาศัยแล้ว ยังใช้เป็นศูนย์รวมชุมชนและประกอบพิธีกรรมต่าง ๆ สังคมมีนังกาเบานั้นเป็นสังคมแบบ หญิงเป็นใหญ่ (Matrilineal) จึงทำให้รูมะฮ์นั้นจะสืบทอดจากมารดาสู่บุตรี
ลักษณะที่โดดเด่นของรูมะฮ์แบบนี้คือหลังคาทรงโค้งมากและซ้อนกันหลายชั้น โดยทั่วไปแล้วคำว่า "รูมะฮ์กาดัง" หมายถึงบ้านขนาดใหญ่ในชุมชนมากกว่าบ้านเล็ก ๆ ส่วนบุคคล อย่างไรก็ตาม ลักษณะอย่างน้อยบางส่วนก็พบได้ทั่วไปในบ้านทุกแบบของมีนังกาเบา
ในปัจจุบันรูมะฮ์กาดังเป็นเหมือนสัญลักษณ์ประจำสุมาตราตะวันตก ซึ่งเป็นที่อยู่อาศัยของชาวมีนังกาเบา และถูกประยุกต์ผสมผสานในอาคารสมัยใหม่มากมายที่พบทั่วไปในเมืองเช่น อาคารรัฐบาล โรงแรม อาคารพาณิชย์ ท่าอากาศยานนานาชาติมีนังกาเบา เป็นต้น
อัสวาน

อัสวาน (Souan) เป็นนครทางใต้ของประเทศอียิปต์ เป็นเมืองหลวงของเขตผู้ว่าการอัสวาน
อัสวานมีตลาดที่คึกคักและเป็นศูนย์กลางการท่องเที่ยว ตั้งอยู่ทางตอนเหนือของเขื่อนอัสวานบนฝั่งตะวันออกของแม่น้ำไนล์ เมืองสมัยใหม่มีการขยับขยายและเมืองยังรวมถึงเกาะเอลิแฟนไทนี 
เมืองเป็นส่วนหนึ่งของเครือข่ายเมืองสร้างสรรค์ของยูเนสโก (UNESCO Creative Cities Network) ประเภทศิลปะทำด้วยมือและศิลปะพื้นบ้าน
แคละมะซู

แคละมะซู  เป็นนครทางตะวันตกเฉียงใต้ของรัฐมิชิแกน ในสหรัฐ เป็นเคาน์ตีซีตของแคละมะซูเคาน์ตี ข้อมูลประชากรในปี 2010 ของสหรัฐ แคละมะซูมีประชากร 74,262 คน และประชากรปี 2015 มี 335,340 คน เมืองแคละมะซูมีระยะห่างระหว่างเมืองสำคัญชิคาโกและดีทรอยต์ระยะเท่า ๆ กัน โดยอยู่ห่างน้อยกว่า 150 ไมล์
แฮโลเพริดอล

แฮโลเพริดอล (Haloperidol) หรือชื่อทางการค้าคือ แฮลดอล (Haldol) เป็นยาระงับอาการทางจิต ใช้ในการรักษาโรคจิตเภท, รักษาอาการทิสท์ในผู้ป่วยโรคทูเร็ตต์, รักษาอาการฟุ้งพล่านในผู้ป่วยโรคอารมณ์สองขั้ว, รักษาอาการคลื่นไส้และอาเจียน, รักษาอาการเพ้อ, รักษาภาวะกายใจไม่สงบ, รักษาโรคจิตฉับพลันและอาการประสาทหลอนในผู้ป่วยโรคสั่นเพ้อเหตุขาดสุรา สามารถรับยาได้โดยการกิน ฉีดเข้ากล้ามเนื้อ หรือฉีดเข้าหลอดเลือดดำ โดยทั่วไปจะออกฤทธิภายใน 30-60 นาที
การใช้ยาแฮโลเพริดอลอาจก่อให้เกิดความผิดปกติในการเคลื่อนไหวที่เรียกว่าอาการยึกยือ (Tardive dyskinesia) ซึ่งจะเป็นอย่างถาวร นอกจากนี้ อาจมีเกิดกลุ่มอาการร้ายแรงจากสารออกฤทธิ์ต่อจิตประสาท (Neuroleptic malignant syndrome) ได้ด้วยเช่นกัน ทั้งนี้ การใช้ยานี้ในผู้ป่วยสูงอายุที่มีภาวะสมองเสื่อมจะเพิ่มความเสี่ยงการเสียชีวิต การใช้ยานี้ในระหว่างตั้งครรภ์อาจก่อปัญหาต่อทารกตามมา ผู้ป่วยโรคพาร์คินสันควรงดใช้ยานี้
ยาแฮโลเพริดอลถูกค้นพบในปีค.ศ. 1958 โดยแพทย์ชาวเบลเยียม พอล ยานส์เซน (Paul Janssen) และได้รับการขึ้นทะเบียนเป็นยาหลักขององค์การอนามัยโลก
แม่น้ำทาโมทร

แม่น้ำทาโมทร  เป็นแม่น้ำที่ไหลผ่านรัฐฌารขัณฑ์และรัฐเบงกอลตะวันตก ประเทศอินเดีย แม่น้ำอุดมไปด้วยแร่ มีการทำเหมืองขนาดใหญ่และกิจกรรมด้านอุตสาหกรรม เดิมทีรู้จักในชื่อ "ความเศร้าแห่งเบงกอล" (Sorrow of Bengal) เพราะได้รับความเสียหายจากน้ำท่วมบริเวณที่ราบในรัฐเบงกอลตะวันตก แม่น้ำทาโมทรและแม่น้ำสายย่อยมีการสร้างเชื่อนหลายแห่ง ยังเป็นแม่น้ำที่สกปรกที่สุดของอินเดีย (ค.ศ. 2003)
ปาซีร์มัซ

ปาซีร์มัซ (ยาวี: , มลายูปัตตานี: ปาเซมะฮ์; เป็นเมืองศูนย์กลางของอำเภอปาซีร์มัซ อยู่ที่ทิศตะวันตกเฉียงเหนือของรัฐกลันตัน ประเทศมาเลเซีย
ปาซีร์มัซเคยเป็นเมืองที่ใหญ่เป็นอันดับสองของรัฐ จนกระทั่งช่วงต้นของคริสต์ทศวรรษ 1990 เมื่อถูกชิงตำแหน่งโดยเมืองในอำเภอตานะฮ์เมระฮ์ ตัวเมืองถูกกั้นการขยายไปทางตะวันออกโดยมีแม่น้ำกลันตันกั้นอยู่ ส่วนทางเหนือมีรางรถไฟแยกเมืองเป็นสองส่วน
ประวัติ.
ตำนานกล่าวว่า บริเวณนี้ถูกเปิดโดยเจเลฮ์ อิซมาอิล หรือเป็นที่รู้จักว่าเจเลฮ์ ตก เปินเดอการ์ เจเลฮ์ถูกบังคับให้ย้ายมาอยู่ที่ปาซีร์มัซหลังจากที่ดินของเขาถูกสุลต่านแห่งกลันตันยึดครอง
ในเวลานั้น มีครูสอนศาสนาจากบาจกมาสอนกุรอานแก่ชาวบ้านในปาซีร์มัซ หลังจากสอนเสร็จแล้วเขาก็กลับไปที่บาจก อย่างไรก็ตาม ไม่กี่วันหลังจากที่ครูสอนศาสนากลับบาจก มีคนพบไหที่บรรจุทองอยู่ 3 อันในพุ่มไม้. ชาวบ้านที่เห็นเป็นพยานได้ตะโกนว่า "มัซ! มัซ!" (ภาษามลายูแปลว่า ทอง) ด้วยเหตุนี้เอง สถานที่นี้จึงมีชื่อว่าปาซีร์มัซโดยปริยาย
บทเรียนรักเส้นทางหัวใจ

บทเรียนรักเส้นทางหัวใจ  เป็นมังงะแนวโรแมนติกจากประเทศญี่ปุ่นที่เขียนและวาดภาพประกอบโดย Kei Sasuga ส่วนฉบับอนิเมะโทรทัศน์ดัดแปลงผลิตโดยสตูดิโอดิโอเมเดีย ออกอากาศเป็นครั้งแรกเมื่อวันที่ 11 มกราคม พ.ศ. 2562 ในช่วงรายการอนิเมะซิสม์ ส่วนในประเทศไทยสำนักพิมพ์รักพิมพ์ เป็นผู้ได้รับลิขสิทธิ์ในการตีพิมพ์มังงะในฉบับภาษาไทย
ตงโกนัน

ตงโกนัน  เป็นบ้านดั้งเดิมพื้นเมือง ("รูมะฮ์อาดัต") ของชาวโตราจาในจังหวัดซูลาเวซีใต้ ประเทศอินโดนีเซีย ตงโกนันมีลักษณะที่โดดเด่นคือหลังคาแอ่น (saddleback roof) ที่มีลักษณะคล้ายเรือและมีขนาดใหญ่มากกว่าตัวบ้าน ตงโกนันจะสร้างขึ้นบนเสาเช่นเดียวกับสถาปัตยกรรมของชาวออสโตรนีเซียนกลุ่มอื่น ๆ การสร้างตงโกนันต้องใช้แรงงานจำนวนมาก จึงต้องเกณฑ์สมาชิกในครอบครัวหรือเพื่อนฝูงมาช่วยกันสร้าง ในสังคมชาวโตราจาดั้งเดิม ผู้มีสิทธิ์ที่จะสร้างตงโกนันต้องเป็นผู้มีศักดิ์สูงในสังคมหรือชุมชนเท่านั้น คนธรรมดาทั่วไปจะอยู่ในบ้านที่มีลักษณะเรียบง่ายและเล็กกว่าซึ่งเรียกว่า "บานูวา"
ซัลดี้ วงษ์เดอรี

ซัลดี้ วงษ์เดอรี (เกิดเมื่อวันที่ 27 พฤษภาคม พ.ศ. 2541) เป็นนักฟุตบอลชาวไทย เล่นในตำแหน่งกองกลางตัวรุก ปัจจุบันเล่นให้กับมหาวิทยาลัยเกษมบัณฑิต ในไทยลีก 3
อำเภอปาซีร์มัซ

อำเภอปาซีร์มัซ  เป็นอำเภอของรัฐกลันตัน ประเทศมาเลเซีย มีพื้นที่ 614.15 ตารางกิโลเมตร ทางเหนือติดกับอำเภอตุมปัต ทางใต้ติดกับอำเภอตานะฮ์เมระฮ์ ทางตะวันออกติดกับอำเภอโกตาบารู และทางตะวันตกติดกับอำเภอสุไหงโก-ลกของประเทศไทย
ประชากร.
จากการสัมมโนในปี ค.ศ.2010 มีประชากรอยู่ 185,741 คน
โชอิจิ ฟูนากิ

โชอิจิ ฟูนากิ (#เปลี่ยนทาง เกิด 24 ค.ศ. 1968(1968--)) เป็นนักมวยปล้ำอาชีพและผู้บรรยายชาวญี่ปุ่นสังกัด WWE เป็นแชมป์ WWE Cruiserweight Championship 1 สมัย และแชมป์ WWE Hardcore Championship 1 สมัย ปัจจุบันได้ทำงานกับ WWE ในฐานะผู้บรรยายฝั่งภาษาญี่ปุ่น
วิกตอเรียส์ซีเคร็ตแฟชั่นโชว์ 2018

วิกตอเรียส์ซีเคร็ตแฟชั่นโชว์ 2018  เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ เอลซา ฮอสค์, เทย์เลอร์ ฮิลล์, มาร์ธา ฮันต์, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, กันดิส สวาเนปุล, แจสมิน ทุกส์, เบฮาตี ปรินส์ลัว, อาดรียานา ลีมา ที่เดินแบบให้วิกตอเรียส์ซีเคร็ตแฟชั่นโชว์เป็นครั้งสุดท้ายของเธอ, และลิลี ออลดริดจ์ พลาดการแสดงในครั้งนี้ เนื่องจากเธอตั้งครรภ์
วิกตอเรียส์ซีเคร็ตแฟชั่นโชว์ 2018 จัดโชว์ขึ้นที่นครนิวยอร์ก สหรัฐอเมริกา ณ Pier 94 เมื่อวันที่ 8 พฤศจิกายน ค.ศ. 2018 โดยมีศิลปินรับเชิญ คือ ชอว์น เมนเดส, ริต้า โอรา, เดอะเชนสโมเกอส์, บีบี เรจา, ฮาลซีย์, ลีลา เจมส์, เคลซี บัลเลอรินี, และเดอะสตรัทส์
ในปีนี้ เอลซา ฮอสค์ ได้เป็นผู้ถูกเลือกให้สวมใส่แฟนตาซีบราที่มีมูลค่า 1,000,000 ดอลลาร์สหรัฐ
กลุ่มโชว์.
คำอธิบายสัญลักษณ์
ตอนจบ.
 เทย์เลอร์ ฮิลล์, แจสมิน ทุกส์, เอลซา ฮอสค์, อาดรียานา ลีมา, เบฮาตี ปรินส์ลัว & กันดิส สวาเนปุล นางแบบนำเดินตอนจบ
จัตุรัสเมอร์เดกา (จาการ์ตา)

จัตุรัสเมอร์เดกา (อินโดนีเซีย: Medan Merdeka , Lapangan Merdeka) เป็นจัตุรัสขนาดใหญ่ใจกลางกรุงจาการ์ตา เมืองหลวงของอินโดนีเซีย จัตุรัสแห่งนี้ครอบคลุมพื้นที่ราว 1 ตารางกิโลเมตร ถือว่าเป็นหนึ่งในจัตุรัสที่ใหญ่ที่สุดในโลกแห่งหนึ่ง พื้นที่ 75 เฮกตาร์ของจัตุรัสนี้ เปรียบเทียบได้กับ 5 เท่าของจัตุรัสเทียนอันเหมินในปักกิ่ง "เมอร์เดกา" เป็นคำภาษาอินโดนีเซีย แปลว่า "เสรีภาพ" หรือ "เอกราช"
ตรงกลางของจัตุรัสคืออนุสาวรีย์แห่งชาติ (Monument Nasional) จัตุรัสและทางเดินโดยรอบมักใช้ประกอบพิธีสำคัญ เช่น พิธีสวนสนามของกองทัพอินโดนีเซีย ไปจนถึงการเป็นสถานที่ที่มักมีการชุมนุมประท้วงของประชาชน โดยรอบในปัจจุบันประกอบด้วยน้ำพุดนตรีทางทิศตะวันออก, กรงเลี้ยงกวางบริเวณมุมตะวันออกเฉียงใต้ของจัตุรัส, ทางตอนเหนือเป็นที่ตั้งของอนุสาวรีย์ของดีโปเนอโกโร วีรบุรุษของชาติ, ทางทิศตะวันออกเป็นที่ตั้งของอนุสาวรีย์ของการ์ตีนี วีรสตรีผู้นำการศึกษาของชาติ และทางตอนใต้เป็นอนุสาวรีย์ชาวอินโดนีเซียช่วยยกธงชาติขึ้นตั้ง ในวันหยุดประชาชนนิยมมาพักผ่อนหย่อนใจและเล่นกีฬาในจัตุรัสนี้
รอบนอกของจัตุรัสเป็นที่ตั้งของอาคารรัฐบาลสำคัญ เช่น พระราชวังเมอร์เดกา, พิพิธภัณฑ์แห่งชาติอินโดนีเซีย, อาสนวิหารอัสสัมชัญ (จาการ์ตา) ศาลและกระทรวงต่าง ๆ สมัยอาณานิคมหมู่เกาะอินเดียตะวันออกของเนเธอร์แลนด์ จัตุรัสนี้เรียกว่า "โกนิงส์ไปลน์" (ดัตช์: Koningsplein, "จัตุรัสของกษัตริย์")
การ์ตีนี

ราเด็น อาเจ็ง การ์ตีนี หรือบางครั้งเรียกด้วยคำนำหน้าอีกแบบคือ ราเด็น อายู การ์ตีนี (21 เมษายน ค.ศ. 1879 – 17 กันยายน ค.ศ. 1904) เป็นวีรสตรีแห่งชาติอินโดนีเซียจากชวา เธอเป็นผู้ริเริ่มการศึกษาสำหรับเด็กผู้หญิงและสิทธิสตรีในอินโดนีเซีย
เธอเกิดในอาณานิคมดัตช์อีสต์อินดีส (อินโดนีเซียในปัจจุบัน) ในครอบครัวของชนชั้นปกครองในชวา เธอเข้าศึกษาในโรงเรัยนประถมภาษาดัตช์แห่งหนึ่ง เธอต้องการที่จะศึกษาต่อ แต่ทางเลือกนั้นเป็นไปไม่ได้สำหรับเธอและเด็กหญิงคนอื่น ๆ ในสังคมชวาขณะนั้น เธอจึงตัดสินใจเขียนจดหมายติดต่อกับบุคลากรที่มีอิทธิพลในอาณานิคม เช่น เย.ฮา. อาเบนดาโนน ผู้ดำเนินการด้านนโยบายจริยธรรมดัตช์ขณะนั้น
การ์ตีนีได้เขียนจดหมายแสดงความรู้สึกอัดอั้นในใจของเธอซึ่งได้รับการตีพิมพ์ในนิตยสารดัตช์ฉบับหนึ่ง และต่อมาได้รวมเล่มเป็น "Out of Darkness to Light" ("ออกจากความมืดสู่แสงสว่าง") และ "Letters of a Javanese Princess" ("จดหมายของเจ้าหญิงชวาพระองค์หนึ่ง") ในปัจจุบันทางการอินโดนีเซียได้ประกาศให้วันคล้ายวันเกิดของเธอเป็น "วันการ์ตีนี" นอกจากนี้เธอยังสนใจรหัสยลัทธิและต่อต้านการแต่งงานแบบมีคู่ครองหลายคน (polygamy) การต่อสู้เพื่อการศึกษาแก่เด็กหญิงนั้นได้รับการสืบทอดโดยน้องสาวของเธอหลังเธอเสียชีวิตลง มีการนำชื่อของเธอไปตั้งเป็นชื่อโรงเรียนในเครือการ์ตีนีและกองทุนการ์ตีนีซึ่งเป็นกองทุนเพื่อการศึกษาสำหรับเด็กหญิงชาวอินโดนีเซีย
เธอเคยได้รับเลือกให้เป็นบุคคลบนธนบัตรรูปียะฮ์สองรุ่น คือรุ่นที่จัดพิมพ์ใน ค.ศ. 1952 และ ค.ศ. 1958
ไทยแลนด์แชมเปียนส์คัพ 2562

การแข่งขันฟุตบอลไทยแลนด์แชมเปียนส์คัพ ประจำปี พ.ศ. 2562 หรือในอีกชื่อเรียกว่า ออมสินไทยแลนด์แชมเปียนส์คัพ 2019 (ตามชื่อธนาคารออมสิน ผู้สนับสนุนหลักของการแข่งขัน) เป็นการแข่งขันระหว่างสโมสรจัดเป็นครั้งที่ 3 โดย บุรีรัมย์ ยูไนเต็ด สโมสรที่ชนะเลิศ ไทยลีก พบกับ เชียงราย ยูไนเต็ด สโมสรที่ชนะเลิศ ช้าง เอฟเอคัพ โดยจะแข่งขันกันที่ สนามกีฬากองทัพบก ใน กรุงเทพมหานคร
การแข่งขัน.
ผู้ช่วยผู้ตัดสิน:
 ภัทรพงษ์ กิจสถิตย์
 อภิชิต โนพวน
ผู้ตัดสินที่สี่:
 ศิวกร ภูอุดม
ผู้ช่วยผู้ตัดสินวิดีโอคนที่ 1:
 ชัยฤกษ์ งามสม
ผู้ช่วยผู้ตัดสินวิดีโอคนที่ 2:
 ราวุฒิ นาคฤทธิ์
ผู้ควบคุมการแข่งขัน:
 ยุทธนา ฉายสุวรรณ
ผู้ประเมินผู้ตัดสิน:
 แพรว สีหมากสุก
กี ฮาจาร์ เดวันตารา

ราเด็น มัซ ซูวาร์ดี ซูรียานิงรัต  หรือ กี ฮาจาร์ เดวันตารา (ซึ่งอิงตามการออกเสียงในภาษาชวา; 2 พฤษภาคม ค.ศ. 1889, ปากูวาลามัน – 26 เมษายน ค.ศ. 1959, ยกยาการ์ตา) เป็นหนึ่งในแกนนำเคลื่อนไหวเรียกร้องเอกราชอินโดนีเซียจากเนเธอร์แลนด์ และเป็นนักเขียน คอลัมนิสต์ นักการเมือง และผู้ริเริ่มการศึกษาสำหรับชาวพื้นเมืองในอินโดนีเซีย ในยุคที่ปกครองโดยชาวดัตช์ (ดัตช์อีสต์อินดีส) เขาได้ก่อตั้งโรงเรียนตามันซิซวา (Taman Siswa school) ซึ่งเป็นสถาบันการศึกษาแห่งแรกที่เปิดรับนักเรียนที่เป็นชนพื้นเมือง ชาวเผ่าต่าง ๆ และชาวบ้านทั่วไป ในขณะนั้นการศึกษากระจุกอยู่ในกลุ่มบุตรหลานของกลุ่มชนชั้นปกครองและผู้มีฐานะชาวชวา และเจ้าอาณานิคมชาวดัตช์เท่านั้น
กี ฮาจาร์ ได้รับการยกย่องเป็นวีรบุรุษแห่งชาติโดยประธานาธิบดีซูการ์โนเมื่อวันที่ 28 พฤศจิกายน ค.ศ. 1959 และเคยได้รับเลือกให้เป็นบุคคลบนธนบัตรรูปียะฮ์
กานปุระ

กานปุระ  เป็นเมืองใหญ่ในรัฐอุตตรประเทศ ประเทศอินเดีย เมืองมีชื่อเสียงทางด้านอุตสาหกรรมหนังและสิ่งทอ กานปุระเป็นเมืองกองทหารรักษาการณ์ที่สำคัญของอังกฤษตั้งแต่ปี ค.ศ. 1947 จนกระทั่งอินเดียได้รับอิสรภาพ 
เมืองตั้งอยู่ทางฝั่งตะวันตกของแม่น้ำคงคา เป็นศูนย์กลางการค้าและธุรกิจที่สำคัญของอินเดียเหนือ มีโรงงานผลิตขนสัตว์แห่งแรกของอินเดีย บรรษัทอินเดียของบริเตน (British India Corporation) ก่อตั้งขึ้นในปี 1879 โดยอเล็กซานเดอร์ แม็กรอเบิร์ต เมืองเป็นที่รู้จักในฐานะ "เมืองหนังของโลก" (The Leather City of the World) และยังมีชื่อเล่นว่า "แมนเชสเตอร์แห่งอินเดีย"
จากข้อมูลสำรวจประชากรปี 2011 เป็นเมืองที่มีประชากรมากเป็นอันดับ 11 ของอินเดีย โดยมีประชากรในเขตเมืองและชานเมืองราว 5 ล้านคน ทำให้เป็นเขตมหานครที่มีประชากรมากเป็นอันดับ 8 ของอินเดีย
สนธิสัญญากำลังนิวเคลียร์พิสัยกลาง

สนธิสัญญากำลังนิวเคลียร์พิสัยกลาง  มีชื่ออย่างเป็นทางการว่า สนธิสัญญาระหว่างสหรัฐอเมริกากับสหภาพสาธารณรัฐสังคมนิยมโซเวียตว่าด้วยการกำจัดขีปนาวุธพิสัยกลางและพิสัยสั้นกว่าของสองประเทศ  เป็นความตกลงควบคุมอาวุธในปี 2530 ระหว่างสหรัฐกับสหภาพโซเวียต (และรัฐสืบทอดได้แก่ สหพันธรัฐรัสเซีย) มีการลงนามในกรุงวอชิงตัน ดี.ซี. โดยประธานาธิบดีโรนัลด์ เรแกน และเลขาธิการมีฮาอิล กอร์บาชอฟเมื่อวันที่ 8 ธันวาคม 2530 วุฒิสภาสหรัฐอนุมัติสนธิสัญญาฯ เมื่อวันที่ 27 พฤษภาคม 2531 และเรแกนและกอร์บาชอฟให้สัตยาบันเมื่อวันที่ 1 มิถุนายน 2531
สนธิสัญญาฯ กำจัดขีปนาวุธทิ้งตัวและขีปนาวุธร่อนที่ตั้งอยู่บนพื้นดินทั้งปวง ตลอดจนเครื่องยิงขีปนาวุธ ที่มีพิสัย 500–1,000 กิโลเมตร (พิสัยกลางสั้น) และ 1,000–5,500 กิโลเมตร (พิสัยกลาง) สนธิสัญญาฯ ไม่ครอบคลุมขีปนาวุธที่ยิงจากอากาศหรือทะเล ภายในเดือนพฤษภาคม 2534 มีขีปนาวุธถูกกำจัด 2,692 ลูก ตามด้วยการตรวจสอบยืนยันในพื้นที่เป็นเวลา 10 ปี
ประธานาธิบดีสหรัฐ ดอนัลด์ ทรัมป์ ประกาศถอนสหรัฐจากสนธิสัญญาฯ โดยอ้างว่ารัสเซียไม่ปฏิบัติตาม เมื่อวันที่ 20 ตุลาคม 2561 สหรัฐระงับสนธิสัญญาดังกล่าวอย่างเป็นทางการในวันที่ 1 กุมภาพันธ์ 2562 เช่นเดียวกับรัสเซียอีกหนึ่งวันถัดมา
อำเภอโกตาบารู (รัฐกลันตัน)

อำเภอโกตาบารู  เป็นอำเภอทางตอนเหนือของรัฐกลันตัน ประเทศมาเลเซีย เป็นที่ตั้งของโกตาบารู เมืองหลวงของรัฐ รวมทั้งเมืองเปิงกาลันเจปาและเกอเตอเระฮ์
อำเภอโกตาบารูมีอำเภอล้อมรอบอยู่ 6 อำเภอตามเข็มนาฬิกา ดังนี้: อำเภอบาจก, อำเภอปาซีร์ปูติฮ์, อำเภอมาชัง, อำเภอตานะฮ์เมระฮ์, อำเภอปาซีร์มัซ และอำเภอตุมปัต
เขตเทศบาล.
อำเภอโกตาบารูแบ่งออกเป็นสองเขตเทศบาล ได้แก่
ประชากร.
ใน ค.ศ. 2010 เมืองโกตาบารูมีประชากรอยู่ 482,222 คน
แม่พระประจักษ์ที่กัวดาลูเป

แม่พระประจักษ์ที่กัวดาลูเป  เป็นการประจักษ์ของพระแม่มารีย์ต่อชายชาวเม็กซิโกที่บิยาเดกัวดาลูเปในเม็กซิโกซิตี เหตุการณ์นี้ทำให้พระนางมารีย์พรหมจารีได้รับสมัญญาว่าแม่พระแห่งกัวดาลูเป (Our Lady of Guadalupe) ซึ่งประดิษฐาน ณ บาซิลิกาแม่พระแห่งกัวดาลูเป เม็กซิโกซิตี ซึ่งในปัจจุบันเป็นจุดหมายการแสวงบุญสำคัญที่มีผู้คนมาแสวงบุญมากที่สุดเป็นอันดับที่ 3 ของโลก
ตามบันทึกทางการของคาทอลิกได้ระบุว่าพระนางมารีย์ได้มาประจักษ์ต่อชายชาวพื้นเมืองเม็กซิโกนามว่า ฮวน ดิเอโก จำนวนสี่ครั้ง และอีกหนึ่งครั้งต่อคุณลุงของเขา การประจักษ์ครั้งแรกเกิดขึ้นเมื่อวันที่ 9 ธันวาคม ค.ศ. 1531 เมื่อฮวน ดิเอโก พบกับหญิงสาวอายุน้อยคนหนึ่งที่เขาเตเปยัก ปัจจุบันคือบิยาเดกัวดาลูเปในชานเมืองเม็กซิโกซิตี สตรีผู้นั้นได้กล่าวกับฮวนเป็นภาษานาวัตล์ซึ่งเป็นภาษาพื้นเมืองของจักรวรรดิแอซเท็ก ใจความว่านางเป็นพระนางมารีย์ ผู้ได้รับการเคารพในศาสนาของบรรดาชาวสเปน และกล่าวขอร้องให้ฮวนสร้างโบสถ์ขึ้นในบริเวณดังกล่าว
หุบผาชัน

หุบผาชัน  หรือ โกรกธาร  เป็นร่องลึกระหว่างผาชันหรือหน้าผาซึ่งเกิดจากการผุพังอยู่กับที่หรือการกัดกร่อนของแม่น้ำเป็นเวลานานทางภูมิศาสตร์ แม่น้ำมีแนวโน้มตามธรรมชาติที่จะตัดผ่านพื้นผิวเบื้องล่างอยู่แล้ว จนสุดท้ายจะชะชั้นหินออกไปแล้วตะกอนจะถูกพัดพาไปตามกระแสน้ำ ก้นแม่น้ำจะค่อย ๆ สูงขึ้นแตะความสูงเส้นฐานซึ่งมีความสูงเท่ากับแหล่งน้ำที่แม่น้ำไหลลงสู่นั้น กระบวนการผุพังอยู่กับที่และการกัดกร่อนจะก่อให้เกิดหุบผาชันเมื่อต้นน้ำและชะวากทะเลมีความสูงต่างกันมาก โดยเฉพาะอย่างยิ่งเมื่อไหลผ่านบริเวณซึ่งชั้นหินที่อ่อนกว่าอยู่รวมกับชั้นที่แข็งกว่าซึ่งทนทานต่อการผุพังอยู่กับที่
กรมสวัสดิการและคุ้มครองแรงงาน

กรมสวัสดิการและคุ้มครองแรงงาน (DLPW) เป็นหน่วยงานระดับกรมของประเทศไทย สังกัดกระทรวงแรงงาน มีหน้าที่บังคับใช้กฎหมายว่าด้วยการคุ้มครองแรงงาน แรงงานสัมพันธ์ และความปลอดภัยแรงงาน เพื่อคุ้มครองสิทธิลูกจ้างตามที่กฎหมายกำหนด
ประวัติ.
ประเทศไทยได้รับผลกระทบจากภาวะเศรษฐกิจตกต่ำทั่วโลก ก่อให้เกิดภาวการณ์ว่างงานเพิ่มมากขึ้น จึงมีการตราพระราชบัญญัติว่าด้วยสำนักจัดหางาน พ.ศ. 2475 และพระราชบัญญัติสำนักงานจัดหางานประจำท้องถิ่น พ.ศ. 2475 พร้อมกับการปรับปรุงกฎหมายด้านแรงงาน และจัดตั้งหน่วยงานขึ้นมาบริหารให้เกิดผลในทางปฏิบัติ โดยแผนกจัดหางาน กองทะเบียน กรมปลัดกระทรวงมหาดไทย นับเป็นหน่วยงานแรกที่มีบทบาทในการบริหารแรงงานอย่างชัดเจน
และได้รับการพัฒนาอย่างต่อเนื่อง ด้วยปริมาณงานในด้านแรงงานที่ขยายตัวมาโดยตลอด กองแรงงานซึ่งเป็นหน่วยงานที่ทำหน้าที่ด้านบริหารแรงงานขณะนั้นจึงได้รับการยกฐานะขึ้นเป็นส่วนแรงงานในปี พ.ศ. 2505 และในปี พ.ศ. 2508 ได้รับการยกฐานะเป็นกรมแรงงานภายใต้สังกัดกระทรวงมหาดไทย ทำหน้าที่ในการบริหารแรงงาน การคุ้มครองแรงงาน การแรงงานสัมพันธ์ การพัฒนาฝีมือแรงงาน การจัดหางาน และกองทุนเงินทดแทนต่อมาในปีพ.ศ. 2533 รัฐบาลพิจารณาเห็นว่าแรงงานควรมีความมั่นคงในชีวิตด้วยระบบประกันสังคม จึงได้จัดตั้งสำนักงานประกันสังคม และโอนภารกิจด้านกองทุนเงินทดแทนของกรมแรงงานให้กับสำนักงานประกันสังคม
เมื่อวันที่ 28 มกราคม 2535 คณะรัฐมนตรีมีมติอนุมัติให้ยุบเลิกกรมแรงงานและจัดตั้งหน่วยงานในสังกัดกระทรวงมหาดไทยขึ้นใหม่ 2 หน่วยงาน คือ กรมสวัสดิการและคุ้มครองแรงงาน ทำหน้าที่ดูแล รับผิดชอบ บริหารการคุ้มครองแรงงานและการแรงงานสัมพันธ์ และกรมพัฒนาฝีมือแรงงาน ทำหน้าที่ดูแลรับผิดชอบ บริหารงานการส่งเสริมการมีงานทำ ได้แก่ การพัฒนาฝีมือแรงงาน และการจัดหางาน พร้อมทั้งอนุมัติในหลักการให้เตรียมดำเนินการจัดตั้งกระทรวงแรงงานและสวัสดิการสังคมต่อไปและได้ดำเนินการจัดตั้งกระทรวงแรงงานและสวัสดิการสังคมประสบผลสำเร็จในปี พ.ศ. 2536 โดยรัฐบาลได้ตราพระราชบัญญัติโอนอำนาจหน้าที่และกิจการบางส่วนของกระทรวงมหาดไทยไปเป็นของกระทรวงแรงงานและสวัสดิการสังคม พ.ศ. 2536 อันมีผลใช้บังคับตั้งแต่วันที่ 23 กันยายน 2536 กรมสวัสดิการและคุ้มครองแรงงานจึงได้เป็นส่วนราชการภายใต้สังกัดกระทรวงแรงงานและสวัสดิการสังคม
ในปี พ.ศ. 2545 รัฐบาลจึงได้ตราพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และพระราชบัญญัติปรับปรุงกระทรวง ทบวง กรม พ.ศ. 2545 เพื่อให้หน่วยงานภาครัฐมีการบริหารราชการแผ่นดินอย่างเป็นระบบ มีการกำหนดรูปแบบการจัดโครงสร้างและปรับเปลี่ยนรูปแบบการบริหารงานใหม่ให้ชัดเจน เป็นผลให้มีการปรับกระทรวงแรงงานและสวัสดิการสังคมไปเป็นกระทรวงแรงงาน โดยโอนงานด้านประชาสงเคราะห์ไปยังกระทรวงการพัฒนาสังคมและความมั่นคงของมนุษย์ ดังนั้น กรมสวัสดิการและคุ้มครองแรงงานจึงเป็นส่วนราชการในสังกัดกระทรวงแรงงานนับตั้งแต่วันที่ 3 ตุลาคม 2545 เป็นต้นมา
กรมสวัสดิการและคุ้มครองแรงงาน มีภารกิจเกี่ยวกับการกำหนดมาตรฐานแรงงาน การคุ้มครองแรงงาน ความปลอดภัย อาชีวอนามัย และสภาพแวดล้อมในการทำงาน การแรงงานสัมพันธ์ การแรงงานรัฐวิสาหกิจสัมพันธ์และการสวัสดิการแรงงาน โดยการพัฒนามาตรฐาน รูปแบบ กลไก มาตรการ ส่งเสริม สนับสนุน และแก้ไขปัญหา เพื่อเพิ่มโอกาสในการแข่งขันทางการค้า และพัฒนาแรงงานให้มีคุณภาพชีวิตที่ดี 
ช่องทางการใช้สิทธิเรียกร้องของลูกจ้าง.
กรณีลูกจ้างถูกละเมิดสิทธิให้ยื่นเรื่องที่สำนักงานสวัสดิการและคุ้มครองแรงงานในท้องที่ที่ลูกจ้างทำงาน หรือที่ใกล้บ้านในวัน และเวลาราชการ หรือสายด่วน 1506 กด 3 หรือสายด่วน 1546 หรือสามารถใช้บริการผ่านระบบอิเล็กทรอนิกส์ได้ที่ https://eservice.labour.go.th
ฟ็อคเคอ-วุล์ฟ เอ็ฟเว 190

ฟ็อคเคอ-วุล์ฟ เอ็ฟเว 190 "เวือร์เกอร์"  เป็นเครื่องบินขับไล่เยอรมันเครื่องยนต์เดียวที่นั่งเดี่ยว ออกแบบโดยควร์ท ทังค์ ถือเป็นเครื่องบินโจมตีที่นิยมใช้ที่สุดรุ่นหนึ่งของลุฟท์วัฟเฟอในช่วงสงครามโลกครั้งที่สอง 
เอ็ฟเว 190 เริ่มใช้งานครั้งแรกในฝรั่งเศสในเดือนสิงหาคม ค.ศ. 1941 และพิสูจน์ตนเองว่ามีความเหนือกว่าเครื่องบินโจมตีเบา Spitfire Mk. V ของกองทัพอากาศหลวงอังกฤษในทุกด้าน ส่งผลให้กองทัพอากาศหลวงอังกฤษต้องพัฒนา Spitfire Mk. IX ขึ้นมารับมือกับเอ็ฟเว 190
กาติกา นาแอร์

กาติกา นาแอร์ (เกิดวันที่ 27 มิถุนายน 1992) เธอเป็นนักแสดงหญิงชาวอินเดีย เธอเริ่มแสดงครั้งแรกตั้งแต่ปี 2009 ในภาพยนตร์ภาษาเตลูกู เรื่อง "Josh" แต่เธอประสบความสำเร็จเป็นครั้งแรกจากภาพยนตร์ภาษาทมิฬ เรื่อง "Ko" และการรับบทเป็นนักแสดงหลักในเรื่อง "Aarambh"